นกน้อย เมินหมายตำรวจ ปัดเคลียร์คดี 49 ล้าน ไลฟ์ขายปลาร้า เมืองทองธานี
ภายหลังผิดนัดให้ทนายมาทำเรื่องขอไกล่เกลี่ยคืนโฉนดที่ดิน ที่นำไปติดจำนอง 33 ไร่ มูลค่า 49 ล้านบาท ทีมทนายและนกน้อย อุไรพร ได้ทำการผิดนัดตำรวจไป 2 ครั้ง นำสู่การออกหมายเรียกครั้งที่ 1 เมื่อวันที่ 25 กันยายน ที่ผ่านมา ปรากฏว่า นกน้อย ไม่มาตามหมายเรียกของตำรวจ จ.อุดรธานี พร้อมส่งทนายทีมใหม่มาขอทำการผ่อนผันเลื่อนนัด ไปเป็นวันที่ 30 ตุลาคม 2561 นั้น ,ต่อมาความเคลื่อนไหวหน้าเพจเฟชบุ๊ก, ปลาร้า นกน้อย นัวตัวแม่ ,ปรากฏภาพทีมงานนกน้อย อุไรพร ไปจัดแสดงเปิดบูธขายปลาร้า ที่เมืองทองธานี เมื่อวันที่ 26-27 กันยายน ที่ผ่านมา พร้อมโพสต์ข้อความไลฟ์สด ขอบคุณสำหรับกำลังใจที่มีให้เด้อคับ พรุ่งนี้แม่นกสิทำส้มตำขาย ไผอยากอย่าลืมไปบูธปลาร้า นกน้อย นัวตัวแม่เด้อ นอกจากนี้ยังมีความเคลื่อนไหวเพจเฟชบุ๊กส่วนตัวของคนในคณะเสียงอิสาน โพสต์รูปภาพของนกน้อย ถ่ายร่วมกับแฟนคลับหน้าบูธขายปลาร้าที่เมืองทองธานี   ,ขณะที่ ,นางสุดารัตน์ ภูผานี, คู่กรณีกล่าวว่า การที่เขารู้จักดิ้นรนทำมาหากินก็ดีจะได้มีเงินมาคืน และมาไกล่เกลี่ยรอบ 2 ที่ตำรวจกำลังจะนัด ส่วนเหตุผลครั้งแรกที่เขาไม่มาก็ต้องถามตำรวจว่าเพราะอะไร ตอนนี้ตนเองรู้สึกหมดแรง และเสียใจมาก ,การที่เขาออกมาขายปลาร้าวันที่ตำรวจออกหมายเรียก เพราะน่าจะรู้ว่าตำรวจเขาติดตามความเคลื่อนไหวอยู่ เลยไปสร้างกระแสขายปลาร้า จะได้เป็นข่าวดัง ของจะได้ขายดีๆ ซึ่งก็ดีค่ะ ขายได้แล้วเงินทองก็ให้เก็บมาไถ่ที่คืนด้วย ไม่ใช่มีเงินแล้วหนีหายเหมือนทุกครั้งที่โกหกว่าสปอนเซอร์จะเอาเงินมาให้ หรือไปทัวร์คอนเสิร์ตต่างประเทศ ได้เงินค้าจ้างเป็นกอบเป็นกำ แต่ไม่เคยคิดจะชดใช้หนี้ใดๆ เลย และในส่วนของตำรวจก็ให้ว่ากันไปตามกระบวนการตามกฎหมายต่อไป 
ภายหลังผิดนัดให้ทนายมาทำเรื่องขอไกล่เกลี่ยคืนโฉนดที่ดิน ที่นำไปติดจำนอง 33 ไร่ มูลค่า 49 ล้านบาท ทีมทนายและ นกน้อย อุไรพร ได้ทำการผิดนัดตำรวจไป 2 ครั้ง
นกน้อย อุไรพร,นกน้อย,หมอลำติดหนี้,ข่าวร้อน,ขายปลาร้า,ข่าวทั่วไป